Γιουλιάνα της Έσσης-Ντάρμστατ

Η Γιουλιάνα, γερμ.: Juliana von Hesen-Darmstadt (14 Απριλίου 1606 στο Ντάρμσταντ - 15 Ιανουαρίου 1659 στο Όστεροντε αμ Χαρτς) ήταν κόρη του λαντγκράβου της Έσσης-Ντάρμστατ και με τον γάμο της έγινε κόμισσα της Ανατολικής Φρισίας. Έγινε επίτροπος κατά την ανηλικιότητα τού γιου της το διάστημα 1648-51.

Βιογραφία 
Ήταν η τέταρτη κόρη του Λουδοβίκου Ε΄ λαντγκράβου της Έσσης-Ντάρμστατ και της Μαγδαληνής, κόρης του Ιωάννη-Γεωργίου εκλέκτορα του Βρανδεμβούργου.

Η Γιουλιάνα έφτασε στην Ανατολική Φρισία στις 5 Μαρτίου 1631 και παντρεύτηκε τον Ούλριχ Β΄ κόμη της Ανατολικής Φρισίας την ίδια ημέρα. Αυτή και ο σύζυγός της είχαν τρεις γιους: τον Έννο-Λουδοβίκο, τον Γεώργιο-Χριστιανό και τον Έντσαρντ-Φερδινάνδο. Ακόμη και κατά τη διάρκεια της αναταραχής του Τριακονταετούς Πολέμου ο Ούλριχ κατάφερε να φτιάξει ένα ανάκτορο αναψυχής για τη σύζυγό του στο Σάντχορστ. Αυτό ολοκληρώθηκε το 1648, παρόλο που η Ανατολική Φρισία υπέστη μεγάλες δυσκολίες κατά τη διάρκεια του πολέμου, ένεκα των διαφόρων ξένων κατακτητών.

Μετά το τέλος του συζύγου της διορίστηκε επίτροπος των ανηλίκων γιων της και κυβερνήτης της κομητείας. Ωστόσο έστειλε τους δύστροπους γιούς της στο εξωτερικό και έζησε μία ζωή παρακμιακή, αφήνοντας τη διοίκηση της κομητείας -που έχει υποστεί σοβαρές ζημιές- στα χέρια των ευνοουμένων της, οι οποίοι διοίκησαν άσχημα την κομητεία. Αυτό οδήγησε σε αυξανόμενα προβλήματα με τη Συνέλευση των Τάξεων στην ανατολική Φρισία.

Ο πιο αξιοσημείωτος μεταξύ αυτών των ευνοουμένων ήταν ο μυστικός σύμβουλος Γιόχαν φον Μάρεχολτς και η σύζυγός του Ελισάβετ φον Ούνγκραντ τσου Σόννεκ, που ήταν μία κυρία των τιμών για τη Γιουλιάνα. Η Γιουλιάνα φέρεται να είχε σχέση με τον Μάρενχολτς, του οποίου αργότερα αποδείχθηκε η κακοδιοίκηση. Αυτός εκτελέστηκε στο Βίτμπουντ στις 21 Ιουλίου 1651, μετά από δίκη). Εν τω μεταξύ η Γιουλιάνα μετακίνησε την Αυλή από το Άουριχ στο Σάντχορστ, για να είναι σε θέση να επιδίδεται αδιάκοπα στη γλυκιά. Πολλοί ανατολικοί Φρισιανοί υποστήριζαν ότι υπό τον Μάρενχολτζ και τη σύζυγό του τα προβλήματα της κομητείας είχαν ξεπεράσει το όρια και προέτρεψαν τον νεαρό κόμη Έννο-Λουδοβίκο να επιστρέψει στην κομητεία του.

Ο αυτοκράτορας Φερδινάνδος Γ΄ των Αψβούργων κήρυξε τον Έννο-Λουδοβίκο ως ενήλικο το 1651 και τον Μάιο τού ίδιου έτους ο Έννο-Λουδοβίκος εκτόπισε τη μητέρα του από τη διακυβέρνηση. Την έστειλε στην ιδιοκτησία χηρείας της (wittum) στο κάστρο του Μπέρουμ. Το 1654 αγόρασε το αγρόκτημα Βέστερχοφ στο Όστεροντε αμ Χαρτς, όπου απεβίωσε στις 15 Ιανουαρίου 1659.

Οικογένεια
Παντρεύτηκε τον Ούλριχ Β΄ των Σίρκσενα κόμη της Ανατολικής Φρισίας και είχε τέκνα:
 Έννο-Λουδοβίκος 1632-1660, πρίγκιπας της Ανατολικής Φρισίας.
 Γεώγιος-Χριστιανός 1634-1665, πρίγκιπας της ανατολικής Φρισίας.
 Φερδινάνδος-Έντσαρντ 1636-1668, κόμης του Νόρντεν.

Αναφορές και πηγές 
 Tielke, Martin (εκδ. ): Biographisches Lexikon für Ostfriesland, Ostfriesisches Landschaftliche Verlagu. Vertriebsgeschäft, Aurich, τόμος. 1 (1993), τομ. 2 (1997), τομ. 3 (2001)
 Franz Kurowski : Das Volk am Meer - Die dramatische Geschichte der Friesen, Türmer-Verlag 1984, .
 Mathilde Raven: Elisabeth von Ungnad - Biographischer Roman aus der Geschichte Oldenburg - Ostfrieslands Lohse-Eissing Verlag,.

Αναφορές σε πηγές

Οίκος της Έσσης